BSC-LT/ACAData huggingface dataset:
[ca] Des de fa segles, tot i que ara amb més intensitat, s'ha posat de moda un model d'amor: l'amor romàntic. A tall d'exemple, una gran quantitat de llibres i pel·lícules tracten aquest tipus d'amor, i també es parla molt d'ell. No obstant això, sabem realment què es diu i què es vol dir quan es parla d'aquest tema? En aquest treball analitzo diversos diàlegs de la novel·la El diari de Bridget Jones, tot emprant bàsicament dos fenòmens semàntics i pragmàtics: les implicatures i les pressuposicions. Gràcies a aquests, he comprovat què es diu (contingut explícit) i què es vol dir (contingut implícit) sobre l'amor romàntic per tal de qüestionar la suposada perfecció que socialment se li ha atorgat a aquest tipus d'amor. Els resultats de l'anàlisi han mostrat els defectes i els interessos ocults darrere l'amor romàntic. Principalment, destaco tres tipus d'interès: el social, l'econòmic i el sexual. A partir d'aquests, es creen certs vicis que afecten aquest model d'amor com el masclisme, l'egoisme, el materialisme o la intolerància a la diversitat sexual. Concloc, doncs, que la mitificació de l'amor romàntic, no només és falsa, sinó que també és perjudicial per a la societat.

[en] Since some passed centuries, tough now with increasing intensity, a new pattern of love has become fashionable: romantic love. Uncountable books and films concern this topic and a lot is spoken about it. Nevertheless, do we really know what is said about it and what is meant to say about it? In this project I analyse several dialogs from the novel Bidget Jones'diary using two semantic and pragmatic phenomena like implicatures and presuppositions. Due to them, I have checked what is said (explicit content) and what is meant to say (implicit content) about romantic love in order to question the supposed perfection inherent in this kind of love. The results have shown the defects and the hidden interests behind this model of love. Mainly, I highlight three types of interest: social, economic and sexual. From these, certain vices that affect this kind of love are created, some of them are: male chauvinism, selfishness, materialism or intolerance to sexual diversity. I conclude, then, that this mythification of romantic love it is not only false, but also harmful for society.
[ca] La tesi doctoral aquí presentada busca entendre quin és el paper de les proteïnes d'unió a l'ARN en la progressió tumoral, ja que s'ha demostrat que aquestes proteïnes poden regular aspectes que permeten o inhibeixen la progressió tumoral però encara no s'ha dut a terme un estudi sistemàtic per tal de trobar proteïnes d'unió a l'ARN implicades en càncer mesurant la seva activitat com a tal. Per adreçar-ho, hem identificat les proteïnes d'unió a l'ARN en tres línies cel·lulars de melanoma que presenten una agressivitat creixent. Mitjançant la comparació d'aquestes hem seleccionat 34 proteïnes que poden ser rellevants, les hem validat mitjançant 5 assajos funcionals en cèl·lules metastàtiques i n'hem estudiat una en detall.

[en] The present doctoral thesis seeks to understand the role of RNA binding proteins (RBP) in tumoral progression, as there are demonstrations that these proteins can promote or inhibit tumoral progression, but no systematic and unbiased study has ever been performed in cancer measuring their RNA binding activity. To fill this gap, we have identified RBPs in three cell lines with increasing aggressiveness. By comparing them, we have selected 34 relevant RBPs, we have validated them in 5 functional assays in metastatic cells, and we have characterized one in detail.
[ca] Aquesta tesi investiga diferents aspectes del comportament d'empresa. En el primer capítol, estudio si la qualitat de la justícia civil afecta la participació de les empreses a les cadenes de valor global. Trobo que empreses subjectes a tribunals menys eficients tenen una menor probabilitat de subministrar productes intermediaris personalitzats a empreses estrangeres. En el segon capítol analitzo l'impacte dels xocs a l'oferta de crèdit en la productivitat agregada. Trobo que una restricció creditícia redueix el creixement de la productivitat a nivell d'empresa. Al mateix temps, la productivitat agregada se sosté per la reassignació de recursos cap a empreses més eficients. En el tercer capítol em centro en els determinants de l'avantatge de la productivitat de les empreses ubicades en zones urbanes. Els resultats mostren que la major part de l'avantatge de la productivitat urbana s'explica per la localització d'empreses més eficients a les ciutats. La resta s'explica per externalitats d'aglomeració positives específiques de cada ciutat.

[en] This thesis investigates different aspects of firm behavior. In the first chapter I study if the quality of civil justice affects the firms' participation to Global Value Chains. I find that firms subject to less efficient courts are less likely to supply customized intermediate inputs to foreign firms. In the second chapter I analyze the impact of credit supply shocks on aggregate productivity. I find that a credit restriction depresses firm-level productivity growth. At the same time, aggregate productivity is sustained by the reallocation of resources towards more efficient firms. In the third chapter I study the determinants of the productivity advantage of firms located in urban areas. Results show that most of the urban productivity premium is explained by the sorting of more efficient firms to cities. The rest is explained by positive agglomeration externalities specific to each city.
[ca] El RSF Kobol és un sintetitzador analògic monofònic dels anys 80 dissenyat per l'empresa francesa RSF (Ruben i Serge Fernández), del qual s'estima que després de la seva sortida al mercat el 1978 es van fabricar menys de 200 unitats, a causa d'això aquest TFG es proposa amb la intenció de preservar el so característic d'aquest sintetitzador mitjançant la seva virtualització. Aquest treball documenta tant l'anàlisi prèvia del sintetitzador com el procés de generació d'un banc de mostres gravades a partir del sintetitzador real, així com el processament posterior d'aquests sons i finalment la construcció de l'instrument digital utilitzant Kontakt com a eina principal. El treball no se centra només en la imitació del Kobol original sinó també en els components artístics i creatius que té la creació d'instruments musicals digitals. Finalment s'ha creat un instrument virtual completament funcional que aconsegueix replicar algunes de les característiques del kobo, tot i que falla en la imitación del canvi continu entre formes d'ones

[en] The RSF Kobol is a monophonic analog synthesizer from the 80s designed by the French company RSF (Ruben and Serge Fernandez), of which it is estimated that after its release in 1978 less than 200 units were manufactured, due to this, this TFG is proposed with the intention of preserving the characteristic sound of this synthesizer through its virtualization. This work documents both the previous analysis of the synthesizer and the process of generating a bank of samples recorded from the real synthesizer, as well as the subsequent processing of these sounds and finally the construction of the digital instrument using Kontakt as the main tool. The work not only focuses on the imitation of the original Kobol but also on the artistic and creative components that the creation of digital musical instruments has. Finally, a fully functional virtual instrument has been created that manages to replicate some of the characteristics of the Kobol, although it fails to imitate its waveshaping.
[ca] La producció moderna dels mitjans descansa de forma important sobre continguts generats per ordinador, tals com animacions 3D, i efectes visuals digitals. Aquests actius complexos poblen videojocs, pel•lícules, televisió, dispositius mòbils i internet, però crear-los encara és una feina complexa, que requereix molta intervenció humana, té un flux de treball complex i no estàndard, procliu als errors, i demana un esforç important. Aquesta tesi contribueix en dues àrees de contingut generat per ordinador: la investigació inicial es dirigeix a l'automatització de "rigging", de l'expressió facial emocional i de moviments expressius, i de la generació semiautomàtica de "clips"; a la investigació més recent, basada en un treball extens amb la indústria, la tesi defineix un flux genèric de producció de mitjans generats per ordinador, inclosos processos de producció i un model de "pipeline", i, a partir d'aquest flux, es mostren i es discuteixen unes aproximacions a l'automatització dels passos més crítics des d'una perspectiva tant industrial com acadèmica. En resum, la tesi contribueix amb un conjunt d'algorismes i eines "familiaritzats" amb el "pipeline", que ajuden l'usuari en el procés de producció, és a dir, eines intel•ligents.

[en] Modern media production heavily relies on computer generated content, such as 3D animations and digital visual effects. Those complex assets populate videogames, films, television, mobile devices and the Internet, but their creation is still a complex task requiring a lot of human intervention, and with non standard complex workflows, which are prone to errors, and demand more production effort. The thesis contributes in two main areas of computer generated content: the oldest research is geared towards the automation of rigging, of emotional facial expression and emotional movements; and towards semi-automated generation of clips; in the most recent research, based on extensive work with the industry, the thesis defines a generic computer generated media production workflow, including production processes and a sample pipeline, and starting from this workflow, approaches to automate the most critical steps are shown and discussed with both scientific and industry eyes. In summary, this thesis contributes with a series of algorithms and tools that are "aware" of the pipeline, and assist the user in the production process, thus: intelligent tools.
[ca] El lligam entre la llengua i la identitat és un tema d'interès actual en la recerca relacionada amb els idiomes. Molts treballs acadèmics parlen sobre com ens modelen les paraules i fins a quin punt intervenen en la nostra forma de ser. En aquest treball es fan dues anàlisis amb l'obra Acorar, de Toni Gomila, com a referència, per veure quin lèxic s'hi utilitza i si aquest té alguna relació amb la nostra identitat o si l'utilitzem només per tradició i herència cultural. Per fer-ho s'analitza l'obra internament i es fa un comentari sobre alguns mots i expressions que contenen metàfores de caire religiós, costumista, insultant o general, segons la classificació que es proposa al treball. També es fa una anàlisi externa, de caire més sociolingüístic, a través d'una enquesta, per veure de quin ús i vigència gaudeixen 27 mots i expressions concretes que apareixen a l'obra. Amb les dades que se n'extreuen veiem que, en general, no hi ha gaires diferències d'ús entre generacions, però algunes més entre parlants de diferents dialectes. La llengua és viva i no podem preveure quins mots desapareixeran i quins perduraran en el temps. A més, el corpus lingüístic que s'ha utilitzat per elaborar el treball confirma la hipòtesi que el lèxic que usem ens defineix i ens modela.

[en] The connection between language and identity is a subject of interest in current language research. Many academic papers analyse how words mould us and to what extent they affect our attitudes and behaviours. This study presents two analyses using the monologue Acorar by Toni Gomila as a reference to see what lexicon is used and whether this has any relationship with our identity or whether we use it purely because of tradition and cultural legacy. The first is an internal analysis of the monologue which addresses some words and expressions that contain metaphors of a religious nature, also those interpreting manners and customs, and insulting or general ones, according to the classifications proposed in the study. Secondly, there is an external, more sociolinguistic analysis using a survey to see what use and validity 27 specific words and expressions that appear in the monologue have today. With the extracted data we see that in general there are not many differences in use between generations, but there are greater differences between speakers of different dialects. Language is alive and we cannot predict which words will disappear and which ones will endure. Furthermore, the linguistic corpus used for this study confirms the hypothesis that the lexicon we use defines and moulds us.
[ca] Degut a la complexitat del món natural, els estudis científics en fenòmens cognitius, fisiològics i de comportament se solen conduir sota estrictes condicions de laboratori. No obstant això, recents millores tecnològiques en sistemes de realitat virtual i dispositius portables condueixen a un canvi gradual en la recerca cap a escenaris d'experimentació més realistes. Presentem varis estudis enfocats en l'expressió i la inducció d'afecte en humans que combinen dades quantitatives i qualitatives extretes a través de mesures fisiològiques, d'autoavaluació i de comportament en l'eXperience Induction Machine (Màquina d'Inducció d'Experiència), un espai immersiu dissenyat específicament per a conduir experiments validats ecològicament fent servir realitat virtual i mixta. Mostrem que és possible investigar emocions empíricament en contextos realistes que van més enllà de les disposicions estàndard de laboratori, mentre, a la vegada, mantenen un alt grau de control sobre les variables mesurades. Basat en els nostres resultats, introduïm el BrainX3, un sistema adaptatiu, empàtic i immersiu per a l'exploració de dades neurocientífiques complexes. La novetat de la nostra aplicació consisteix en la connexió entre estats implícits de l'ésser humà i el poder computacional de les màquines per a explorar grans bases de dades i potenciar el procés de descobriment. Fent servir BrainX3, demostrem que les habilitats intrínseques conscients i inconscients de l'humà juguen un paper primordial en el disseny de l'arquitectura d'interfícies de nova generació per a abordar reptes científics com el devessall de dades.

[en] Due to the complexity of the natural world, scientific studies on cognitive, behavioral and physiological phenomena are typically conducted under strict laboratory conditions. Nonetheless, recent technological improvements in virtual reality systems and wearable devices are leading to a gradual shift in research towards life-like experimental settings. We present a number of studies focused on the expression and induction of affect in humans that combine quantitative and qualitative data collected through self-reported, behavioral and psychophysiological measures in the eXperience Induction Machine, an immersive space specifically designed to conduct ecologically-valid experiments using virtual and mixed reality. We show that it is possible to empirically investigate emotion in life-like contexts that go beyond standard laboratory setups, while, at the same time, maintaining a high degree of control over the variables measured. Grounded in our results, we introduce BrainX3, an immersive empathic adaptive system for the exploration of complex data from neuroscience. The novelty of our application consists in the coupling of human implicit states with the computational power of machines to explore large datasets and boost the discovery process. Using BrainX3, we demonstrate that human conscious and unconscious intrinsic abilities play a key role in the architectural design of new generation interfaces to tackle scientific challenges such as the "data deluge".
[ca] Langston Hughes és considerat com un dels escriptors més influents del moviment artístic conegut com el Renaixement de Harlem. Va ser un veritable precursor de l'estil Jazz Poetry, i un apassionat defensor de l'art i patrimoni cultural afroamericà. No obstant això, gran part de la seva obra no ha estat traduïda al castellà. L'objectiu d'aquest treball és realitzar una traducció de vuit dels seus poemes, quatre dels quals ja han estat traduïts, i comentar les versions dels altres autors per poder contrastar opcions. Per a fer-ho, s'ha dut a terme una documentació prèvia sobre l'autor, l'estil i l'època, s'ha realitzat una primera traducció dels poemes, s'han comentat les traduccions d'altres autors, i s'ha compost una versió definitiva de les propostes tenint en compte els aspectes estilístics i culturals dels poemes originals. Com a resultat, s'ha aconseguit aprofundir en les possibles dificultats i peculiaritats de la traducció de Hughes a l'espanyol, i s'ha fet una traducció fidel i de qualitat que ha obert les portes al fet que es realitzin més traduccions d'aquest autor en el futur.

[en] Langston Hughes is considered to be one of the most influential writers of the Harlem Renaissance movement. He was truly the forerunner of the Jazz Poetry style, and he was a passionate advocate for African American art and heritage. However, most of his work has not been translated to Spanish. The aim of this paper is to translate eight of his poems, four of which have already been translated, and to comment on the versions of other authors in order to compare different options. To achieve this aim, I have gathered information on the author, the style and the time, I have produced the first translation draft, I have commented on translations from other authors, and I have put together my final translations of the poems, taking into account the stylistic and cultural aspects of Hughes' work. As a result, I have managed to analyse the possible difficulties and peculiarities of translating Hughes to Spanish on a deeper lever, and I have created a quality and faithful translation, which has opened doors to more translations of this author's work in the future.
[ca] La major part de les llengües consolidades disposen d'un model comú i de referència per garantir uniformitat en els usos, especialment en la llengua escrita. A vegades, però, hi ha interferències de les diferents varietats, tant territorials com de registre, que poden impedir l'establiment i la difusió d'un model de llengua unitari. L'objectiu d'aquest treball és comprovar si els textos dels ajuntaments de Menorca segueixen la proposta d'estàndard per a la llengua catalana, i veure quina influència tenen tant la varietat geogràfica com la funcional en la variació dels usos. Per fer-ho s'han seleccionat diversos textos de cada ajuntament de l'illa, de diferents gèneres textuals, i s'han detectat tres tipus d'usos: aquells que respecten l'estàndard, els que presenten formes pròpies del dialecte, però pertanyents al model estàndard, i, finalment, els que s'allunyen de la proposta d'estàndard. A través dels vint textos analitzats s'ha pogut observar que en general hi ha una fidelitat a la llengua estàndard; no obstant això, la variació hi és present, i, quan es tradueix en una alta presència de formes no estàndard, es pot relacionar amb actituds o ideologies contràries a la llengua estàndard catalana, com el gonellisme.

[en] Most well-established languages follow a common and referential model to ensure consistency in language use, especially in writing. However, interference from different variants, whether territorial or based on register, can sometimes hinder the establishment and diffusion of a unified language model. This paper aims to investigate whether the texts from the town councils of Menorca adhere to the standard Catalan model and to examine the influence of both geographical and functional variety on language use. To achieve this, a selection of texts from various genres from each town hall on the island was analyzed. The analysis identified three types of usage: those that adhere to the standard model, dialectal forms accepted within the standard, and non-standard forms. Across the twenty texts examined, it was generally observed that the standard model is respected. Nevertheless, variation exists within the texts, and, while the dialectal forms accepted by the standard model are normal in them, a significant presence of non-standard forms may indicate attitudes or ideologies opposing the standard Catalan language, such as gonellisme.
[ca] El xifratge totalment homomòrfic (FHE) és una tècnica d'encriptació que permet realitzar càlculs sobre dades encriptades sense necessitat de desencriptar-les prèviament. Això té el potencial de revolucionar la seguretat i privacitat de les dades, i la investigació en curs es centra en millorar la seva eficiència i practicabilitat. Una limitació dels esquemes basats en FHE és que, generalment, només permeten sumes i multiplicacions. Operacions mes complexes, com la comparació de nombres reals, requereixen un disseny meticulós de nous algoritmes. En aquest projecte, explorem una proposta recent basada en la composició de polinomis per comparar dos nombres reals en un entorn de xifratge homomòrfic. Estudiem com aquest mètode pot ser utilitzat per ordenar un conjunt de nombres reals utilitzant FHE. A continuació, apliquem aquests conceptes per dissenyar i implementar una versió totalment homomòrfica de l'algorisme popular d'aprenentatge automàtic conegut com a knearest neighbours (KNN). Per implementar l'algorisme de KNN amb FHE, utilitzem l'esquema CKKS i la llibreria OpenFHE, una llibreria de programari de codi obert desenvolupada en C++. Finalment, analitzem el rendiment computacional de la nostra implementació per avaluar-ne l'eficiència, en funció de la mida del conjunt de dades i del nombre de veïns. Els nostres resultats indiquen que la complexitat temporal augmenta exponencialment amb la mida del conjunt de dades. Obtenim temps de càlcul raonables per a conjunts de dades petits, amb fins a 16 mostres d'entrenament.

[en] Fully homomorphic encryption (FHE) is an encryption technique that allows computation to be performed on encrypted data without the need to decrypt it first. This has the potential to revolutionize data security and privacy, and ongoing research is focused on improving its efficiency and practicability. One limitation of FHE schemes is that, typically, they only support additions and multiplications. More complex operations, such as real number comparison, require careful design of new algorithms. In this project, we explore a recent approach based on polynomial composition for comparing two real numbers in a homomorphically encrypted setting. We study how this method can be used to sort an array of real numbers using FHE. We then apply these concepts to design and implement a fully homomorphic version of the popular Machine Learning algorithm known as k-nearest neighbours (KNN). To implement the FHE KNN algorithm, we use the CKKS scheme and the OpenFHE library, an open-source software library developed in C++. Finally, we analyse the computational performance of our implementation to evaluate its efficiency, depending on the dataset size and the number of neighbours. Our results indicate that the time complexity increases exponentially with the dataset size. Reasonable computation times are achievable for small datasets, with up to 16 training samples.